钦定古今图书集成/明伦汇编/氏族典/第105卷 > 《廖用贤尚友录》 > 裴良
## 钦定古今图书集成/明伦汇编/氏族典/第105卷 > 《廖用贤尚友录》 > 裴良

按《魏书裴延儁传》：“延儁从祖弟良，字元宾，起家奉朝
请，转北中府功曹参军。世宗初，南绛县令，稍迁并州
安北府长史，入为中散大夫，领尚书考功郎中。时汾
州薛羽等作逆，以良兼尚书左丞，为西北道行台。良
入汾州，与刺史汝阴王景和率兵数千，凭城自守。景
和薨，以良为汾州刺史，加辅国将军。先是，官粟贷民”，
未及收聚，值寇乱。至是，城民大饥。贼知仓库空虚，攻
围日甚，良以饥窘，奔赴西河。时南绛蜀陈双炽等聚
众反，诏良解州为慰劳使，转太中大夫、本郡中正。孝
庄末，除光禄大夫。参朱荣从子天光拥众关西，乃诏
良持节、假安西将军、潼关都督，又兼尚书，为河东恒
农、河北宜阳行台以备之。前废帝时，除征东将军、金
紫光禄大夫，寻转卫将军，又加散骑常侍、车骑将军、

年六十一。赠使持节、都督雍华二州诸军事、吏部尚
书、本将军、雍州刺史，谥曰贞。又重赠侍中、骠骑大将
军、尚书仆射，馀如故。